
UTLYSNING AV MIDLER FRA STIFTELSEN ”ØKONOMISK OG ADMINISTRATIVT FORSKNINGSFOND I MIDT-NORGE”

Stiftelsen ”Økonomisk og administrativt forskningsfond i Midt-Norge” 

ble stiftet 16.06.2004 av HiST Kompetanse AS. HiST Kompetanse AS er eid av HiST.  
Stiftelsens formål er:

”Økonomisk og administrativt forskningsfond i Midt-Norge er en allmennyttig stiftelse som har som formål å støtte økonomisk, næringslivsretta og administrativ forskning og kompetanseutvikling av betydning for landsdelens økonomiske og velferdsmessige utvikling. Stiftelsen skal vektlegge landsdelens spesielle næringsmessige forutsetninger og utfordringer ved utdeling av midler. Stiftelsen kan også gi støtte til økonomisk og administrativ forskning omkring offentlige tjenestetilbud. Stiftelsen vil ha en særskilt oppgave i å støtte opp under forskning som kan bidra til å utnytte og videreutvikle kompetansemiljøet i Midt-Norge til styrket økonomisk vekst i landsdelen. 

Stiftelsen skal støtte opp under forskning og kompetanseutvikling i tilknytning til høyere økonomisk-administrativ utdanning i Midt-Norge, men skal ikke finansiere permanent virksomhet som normalt dekkes av bevilgninger over statsbudsjettet. Stiftelsen kan imidlertid finansiere permanente tiltak for en tidsbegrenset periode for å bygge opp virksomhet som etter en oppbyggingsperiode skal budsjettfinansieres.”
I tillegg til økonomisk og administrative fagmiljøene, er også de teknologiske fagmiljøer invitert til å komme med FoU-søknader i denne utlysningsrunden. 

Stiftelsen lyser med dette ut inntil 10,5 mill. kr til FoU-prosjekter primært relatert til næringsklyngene prioritert i VRI-prosjektene, NCE-, ARENA-prosjekter i Midt-Norge.  Styret vil imidlertid vurdere initiativ utenfor disse klyngesamarbeidet også. 

Søkere må ha tilknytning til høgskolene i Molde, Sør-Trøndelag eller Nord-Trøndelag. Dette vilkåret er satt av donator av de utlyste midlene. 

Søknadsfrist er satt 11. jan. 2008, kl. 12.00.

Når det søkes om midler til flere prosjekter fra den enkelte høgskole, ber vi om at høgskolene prioriterer søknadene.
Det kan gis tilsagn om midler fordelt over inntil 3 år, men med krav om årlig rapportering. Utløsning av midlene for 2. og evt. 3. år vil være avhengig av tilfredsstillende framdrift og resultater i henhold til prosjektplanen.  

Prosedyre

Det legges opp til to-trinns søknadsprosedyre: 
1. Prekvalifisering:
Det bes om et idénotat på 3-5 sider. Dette legges til grunn for valg av prosjekter som det skal gås videre med. 

2. Utvikling av prosjektene:
Endelig prosjektdesign utvikles i en dialog mellom stiftelsen og de fagmiljøene som blir prioritert i prekvalifiseringsrunden.

Det skal være konkurranse både på trinn 1 og trinn 2. 

Krav til søknadene – trinn 1:

Vi ber om et kortfattet idénotat på 3-5 sider med følgende innehold:
1. Beskrivelse av prosjektidé, problemstilling(er), mål med FoU-prosjektet.

2. Beskrivelse av hvordan FoU-prosjektet vil bidra til å løse næringslivets utfordringer og hvordan problemstillingen(e) er forankra i næringslivet. 

3. Faglig nettverk som trekkes inn i prosjektet.

4. Prosjektleders kompetanse og ev. annen fagkompetanse i høgskolen som skal bidra.

5. Prosjektets kostnadsramme og finansieringsplan. 

Vurdering av søknader

Styret vil foreta en utvelgelse av søknadene som går til trinn 2 ut fra relevans i forhold til næringsmessige utfordringer i regionen. 

Det vil være aktuelt å foreta intervju og be om en presentasjon av søknaden i forbindelse med utvelgelse av prosjekter som det gås videre med. Styret i stiftelsen vil trekke inn relevant fagkompetanse i vurderingen av søknadene etter behov.

For nærmere informasjon om stiftelsen og utlysningen viser vi til http://www.hist.no/forskning
Søknad sendes til: 

Økonomisk og administrativt forskningsfond i Midt-Norge
E.C Dahls gt. 2

7004 Trondheim

Samtidig ber vi om at alle søknader sendes elektronisk til ragnhild.nisja@hist.no
Eventuelle spørsmål kan rettes til Ragnhild Nisja, tlf. 73 55 93 38 eller 952 93 197.
Med vennlig hilsen

